20 Fa bodiredi jwa phatlalatsa jwa ga Elija bo fela, motlhanka wa gagwe, e bong Elisha, o ne a tsaya seaparo sa ga Elija se se mo tlhaolang se se neng se ole mo go ene, a ya kwa nokeng ya Joredane, a itaya metsi a ba a botsa a re: “O kae Jehofa Modimo wa ga Elija, Ene o kae?” (2 Dikgosi 2:14) Jehofa o ne a araba ka go bontsha gore moya wa gagwe jaanong o ne o le mo go Elisha. Re ka ithuta eng mo go seno? Jehofa o ne a senolela Daniele gore toro eo e kaya eng. Fa Daniele a sena go tlhaloganya toro eo, o ne a tshoga. O ne a re: ‘Kgosi, ke eletsa e kete toro eno e ka bo e bua ka baba ba gago e seng ka wena. Ke wena setlhare se segolo se se neng sa remiwa . O tla latlhegelwa ke bogosi mme o tla ja tlhaga jaaka phologolo ya naga. Mme o tla nna kgosi gape ka gonne moengele o ne a re go tlogelwe kutu ya sone.’